**HOW CAN YOU HELP?**

**Lesson 11**

**Opis:** u ovoj ćeš lekciji razviti svijest o ekološkim problemima, naučiti načine kako čuvati okoliš, naučit ćeš o plemenu Piaora i njihovom načinu života. Naučit ćeš nove riječi vezane uz ekologiju i pisati esej o dobrim i lošim stranama korištenja plastike.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**  
Step 1**

Otvori udžbenik Way to go 3 na stranici 64.

Napiši naslov lekcije u bilježnicu – *How can you help?.*

**Step 2**

Riješi prvi zadatak. Promotri stablo i pojmove koji se nalaze u njegovim krošnjama i deblu. Znaš li značenja napisanih riječi? Ukoliko ne znaš značenja svih napisanih riječi, posluži se rječnikom na kraju knjige ili online rječnikom. Zapiši nepoznate riječi i njihove prijevode na hrvatski jezik u bilježnicu. Možeš li dodati još koju riječ? Napiši ju u krošnju na engleskom jeziku.

**Step 3**

Čuvaš li prirodu? Odgovori na pitanja iz kviza u drugom zadatku sa YES ili NO. Nakon što napišeš odgovore u tablicu, prebroji koliko imaš YES, a koliko NO odgovora. Zatim na idućoj stranici pročitaj što to govori o tvojoj ekološkoj osviještenosti.

**Step 4**

Pročitaj zanimljivost pod naslovom *Did you know?*, a zatim riješi treći zadatak. Nell je članica eko-organizacije koja pokušava napraviti promjene koje će spasiti naš planet. Riješi treći zadatak: poslušaj tekst i napiši T ukoliko je tvrdnja točna ili F ukoliko tvrdnja nije točna. Pronađi zip kod pokraj opisa zadatka, očitaj ga i otvori dodatne digitalne sadržaje. Poslušaj zvučni zapis i riješi zadatak. Zvučnom zapisu možeš pristupiti tako da držiš pritisnutu tipku CTRL i klikneš na priloženi link. <https://www.e-sfera.hr/dodatni-digitalni-sadrzaji/a78e7dbb-0644-4d6c-8da3-f0dcf2aa01f6/>



**Step 5**

Riješi prvi i drugi zadatak u radnoj bilježnici na 50. stranici. U prvom zadatku moraš zaokružiti one riječi koje su dobre za okoliš, a u drugom te iste riječi iskoristiti kako bi nadopunio/la rečenice.

**Step 6**

Volontiraš li ti nekada? Poznaješ li nekoga tko volontira? Gdje? Što ti možeš učiniti kako bi spasio/la planet Zemlju? Odgovore na pitanja iz 4. zadatka napiši u bilježnicu na engleskom jeziku. U petom zadatku stavi kvačicu kraj stvari koje ti možeš napraviti kako bi sačuvao/la naš planet. Nakon toga pokušaj se dosjetiti koje bi još stvari mogao/la učiniti za naš planet i zapiši ih u nekoliko rečenica u bilježnicu. Pokušaj napisati nekoliko savjeta ili prijedloga kako možemo sačuvati naš „Plavi Planet“.

**Step 7**

Riješi zabavnu igru i provjeri koliko si ekološki osviješten/a. Interaktivnoj igri možeš pristupiti tako da držiš pritisnutu tipku CTRL i klikneš na priloženi link. <https://wordwall.net/play/549/909/527>

**Step 8**

Otvori udžbenik Way to go 3 na stranici 66.

Napiši naslov lekcije u bilježnicu – *The good people.*

**Step 9**

Pročitaj naslov lekcije i promotri slike, a zatim pročitaj pitanja iz prvog zadatka. Pokušaj odgovoriti na pitanja iz prvog zadatka sudeći samo prema promatranim slikama i pročitanom naslovu. Napiši odgovore u bilježnicu.

**Step 10**


Pročitaj tekst na stranici 66. pročitaj ga jednom u sebi i jednom naglas. Tijekom čitanja u sebi podcrtaj nepoznate riječi, prepiši ih u bilježnicu i pronađi njihova značenja uz pomoć online rječnika ili rječnika na kraju knjige.

**Step 11**

Nakon čitanja provjeri jesi li odgovorio/la točno na pitanja iz prvog zadatka. Ukoliko nisi, ispravi ih i napiši točne odgovore u bilježnicu.

**Step 12**

Otvori 67. stranicu u udžbeniku. Riješi drugi zadatak. Jesu li ove rečenice istinite ili lažne? Ukoliko je rečenica istinita kraj nje napiši T – true, a ukoliko je lažna kraj nje napiši F – false. Ukoliko je potrebno pročitaj tekst još jednom kako bi što točnije odgovorio/la na rečenice.

**Step 13**

Riješi interaktivnu igru spajanja pojmova/riječi i njihovih značenja. Interaktivnoj igri možeš pristupiti tako da držiš pritisnutu tipku CTRL i klikneš na priloženi link. <https://wordwall.net/play/8900/404/420>

**Step 14**

Riješi 4. i 5. zadatak u radnoj bilježnici na 51. stranici. U četvrtom zadatku moraš staviti odgovarajuću riječ iz pravokutnika na prazno mjesto u tekstu. Na primjer: Nell is a **member** of the Eco Children Organisation in her town. U petom zadatku moraš brojeve napisane riječima napisati znamenkama na crtu. Na primjer: ten thousand 🡪 10 000



**Step 15**

Upotpuni tablicu u četvrtom zadatku u udžbeniku. U lijevi stupac napiši sve što si naučio/la o plemenu Piaora, a u desni stupac što još želiš istražiti i naučiti o njima.

**Step 16**

Pročitaj upute za peti zadatak na 67. stranici u udžbeniku. Znanstvenik/Znanstvenica si koji/a se upravo vratio/la sa ekspedicije u Amazonskoj prašumi. Daj kratki intervju o plemenu Piaora. Snimi se kako čitaš i odgovaraš na pitanja naglas i pošalji to učitelju/ci na dogovoreno virtualno mjesto.



**Step 17**

Otvori udžbenik Way to go 3 na stranici 68. Pogledaj sliku u prvom zadatku. Možeš li se dosjetiti još nekih predmeta koji su izrađeni od plastike? U prazne kružiće napiši koji su još predmeti izrađeni od plastike.

**Step 18**

Plastika – je li korisna ili štetna? Razvrstaj osam rečenica iz drugog zadatka u tablicu koja se nalazi ispod.

**Step 19**

Napiši esej – za i protiv esej o dobrim i lošim stranama korištenja plastike. Pročitaj upute u trećem zadatku. Pročitaj upute, a zatim popuni praznine u udžbeniku onako kako ti upute udžbeniku nalažu.

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 64. stranici pokraj naslova **Lesson 11**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **Eco-friendly habits** i odgovori na pitanja ispod teksta u bilježnicu na engleskom jeziku

**Step 20**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



Izradila: Josipa Grbešić