**WHAT'S YOUR PASSION?**

**Lesson 9**

**Opis:** u ovoj ćeš lekciji učiti o zanimanjima i slušati dijalog s detektivom. Koristit ćeš glagolska vremena Present Simple i Present Continuous i naučiti ćeš ih razlikovati. Prilikom pisanja završetka kratke priče koristit ćeš se novim vokabularom i glagolskim vremenima.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**

Otvori udžbenik Way to go 3 na stranici 56.

Napiši naslov lekcije u bilježnicu – *What's your passion?.*

**Step 2**

Što kažeš na kratko natjecanje za početak lekcije? Pronađi mjerač vremena ili štopericu na mobilnom uređaju i postavi ju tako da odbrojava dvije minute, a tvoj zadatak je u te dvije minute dosjetiti se što više zanimanja. Zanimanja zapiši u bilježnicu na engleskom jeziku. Nakon toga putem društvenih mreža usporedi rezultate s prijateljima iz razreda.

**Step 3**

Promotri slike u 2. zadatku. Tko koristi predmete na slikama svakodnevno? Koja zanimanja su to? Napiši u bilježnicu rečenice poput priloženog primjera: A YouTuber uses the computer every day.

****

**Step 4**

Pročitaj odlomke u 3. zadatku i spoji ih sa slikama na 57. stranici. Broj slike napiši na tri točkice kod odgovarajućeg odlomka. Tekstove pročitaj jednom u sebi i jednom naglas. Dok čitaš u sebi podcrtaj riječi čija značenja ne znaš te ih zapiši u bilježnicu i pronađi njihov prijevod uz pomoć rječnika na kraju knjige ili uz pomoć online rječnika.

**Step 5**

Riješi zabavnu igru i pronađi parove. Klikom na priloženi lik možeš pristupiti interaktivnoj igri pronalaženja parova. <https://wordwall.net/play/7972/684/501>

**Step 6**

Otvori udžbenik na 57. stranici. I riješi 4. zadatak u bilježnicu. Napiši istinite rečenice o ljudima o kojima si upravo čitao/la. Na primjer: Emily is reading newspapers in the dining room.

**Step 7**


Prouči i pročitaj s razumijevanjem pravokutnik koji nosi naslov **REMEMBER**. Prouči razlike između glagolskih vremena Present Simple i Present Continuous. Present simple koristimo kada govorimo o radnjama koje se događaju svakodnevno, uvijek, često, nekada. Također ga koristimo kada govorimo o istinitim tvrdnjama i izražavanju navika i rasporeda. Glagolsko vrijeme Present Continuous koristimo kada pričamo o radnjama koje se događaju upravo sada ili u trenutku u kojem govorimo. Prouči primjere za oba glagolska vremena i pročitaj više na stranicama 114. i 115. Zapiši najbitnije o glagolskim vremenima u bilježnicu (tvorbu, upotrebu, niječni i upitni oblik, nekoliko primjera).

**Step 8**

Riješi 4. zadatak u radnoj bilježnici na 42. stranici. Na osnovu pročitanih i naučenih informacija o glagolskom vremenu Present Simple i Present Continuous riješi zadatak. U zadatku moraš prepoznati trebaš li glagol staviti u present simple ili u present continuous. Prva rečenica opisuje što svakodnevno/ često rade opisane osobe, a zatim što rade u trenutku u kojem govorimo/čitamo.

**Step 9**

Odgovori na pitanja iz 5. zadatka u udžbeniku na 57. stranici usmeno. Snimi se kako odgovaraš na pitanja, a ono što moraš učiniti je pročitati pitanje i dati odgovor punom rečenicom. Snimi se i pošalji snimku učitelju/ici skupa sa slikom zadataka.




**Step 10**

Otvori udžbenik Way to go 3 na stranici 58.

Napiši naslov lekcije u bilježnicu – *Help us, detective!*

**Step 11**

Pročitaj riječi iz 1. zadatka. Prepiši riječi u bilježnicu i pronađi njihov prijevod uz pomoć rječnika na kraju knjige ili uz pomoć online rječnika. Nakon toga zaokruži u udžbeniku one riječi za koje smatraš da opisuju kvalitete dobrog detektiva i zapiši ih u bilježnicu po uzoru na priložen primjer A good detective is brave.

**Step 12**


Poslušaj prvi dio razgovora između Mrs Russell i inspektora Dixona. Što misliš o čemu razgovaraju? Saznat ćeš ako pronađeš zip kod ispred opisa zadatka. Očitaj zip kod i otvori dodatne digitalne sadržaje. Poslušaj zvučni zapis i ispravi pogreške u rečenicama u drugom zadatku. Ukoliko je potrebno poslušaj razgovor više puta. (Zip kod označen je plavim kružićem.)

**Step 13**

Poslušaj drugi dio razgovora između Mrs Russell i inspektora Dixona. Što misliš kako će se razgovor nastaviti? Saznat ćeš ako pronađeš zip kod ispred opisa trećeg zadatka. Očitaj zip kod i otvori dodatne digitalne sadržaje. Poslušaj zvučni zapis. Nakon slušanja pokraj tvrdnje napiši T ukoliko je tvrdnja točna ili F ukoliko je tvrdnja netočna. Ukoliko je potrebno, poslušaj zvučni zapis više puta kako bi točno riješio/la zadatak. (Zip kod označen je plavim kružićem.)

**Step 14**

Otvori 59. stranicu u udžbeniku i poslušaj treći ujedno i zadnji dio razgovora između Mrs Russell i inspektora Dixona. Imaš li ideju kako će završiti razgovor? Pronađi zip kod nakon opisa četvrtog zadatka. Očitaj zip kod i otvori dodatne digitalne sadržaje. Tijekom slušanja zvučnog zapisa zaokruži točan odgovor od dva ponuđena. Ukoliko je potrebno, poslušaj zvučni zapis više puta kako bi točno riješio/la zadatak. (Zip kod označen je plavim kružićem. Slika udžbenika je na idućoj stranici.)

**Step 15**

Riješi 5. zadatak u udžbeniku i spoji riječi i izraze sa njihovim značenjima na desnoj strani.

**Step 16**

Otvori radnu bilježnicu na 43. stranici i riješi peti zadatak. U zadatku moraš napisati na crte što rade naslikane osobe sada u trenutku u kojem govorimo. Iskoristi glagole iz pravokutnika i ne zaboravi koristiti glagolsko vrijeme Present Continuous.

**Step 17**

Postani detektiv. U udžbeniku na 59. stranici pročitaj upute za rješavanje 6. zadatka. Napiši kraj priče i riješi slučaj, a voditi se možeš pitanjima od a do g. Kraj priče napiši u najmanje 8 rečenica u bilježnicu na engleskom jeziku.

****

**Step 18**

Riješi zabavnu igru o Sherlocku Holmesu te povuci i smjesti riječ na pravo mjesto u rečenici. <https://wordwall.net/play/7975/742/967>

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 46. stranici pokraj naslova **Lesson 9**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **Unusual jobs** i odgovori na pitanja ispod teksta u bilježnicu na engleskom jeziku.

**Step 19**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**